Diari Oficial de la Generalitat Valenciana


Sumari del DOGV 4975, del 31-03-2005 (2005/3328)

RESOLUCIÓ de 22 de març de 2005, de la Direcció General d'Ensenyament, que modifica les resolucions de 8 de març i 15 d'abril de 2002, les de 25 de febrer, 29 d'abril i 28 de novembre de 2003, així com la de 9 de març de 2004, per les quals s'adscriuen col·legis d'Educació Primària a instituts i seccions d'Educació Secundària i centres de Primària a Secundària a l'efecte de l'escolarització de l'alumnat d'Educació Secundària Obligatòria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4975

Data del DOGV
:   31-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3328


Data del document
:   22-03-2005

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * ensenyament primari
    * centre d'ensenyament
    * educació preescolar
    * ensenyament secundari
    * ensenyament públic

RESOLUCIÓ de 22 de març de 2005, de la Direcció General d'Ensenyament, que modifica les resolucions de 8 de març i 15 d'abril de 2002, les de 25 de febrer, 29 d'abril i 28 de novembre de 2003, així com la de 9 de març de 2004, per les quals s'adscriuen col·legis d'Educació Primària a instituts i seccions d'Educació Secundària i centres de Primària a Secundària a l'efecte de l'escolarització de l'alumnat d'Educació Secundària Obligatòria. [2005/X3328]
  
Atés que està prevista la creació, per al curs 2005/06, de seccions i instituts d'Educació Secundària a distints municipis de la Comunitat i donada també la conveniència d'ajustar millor la correspondència entre Educació Primària i centres d'Educació Secundària als quals s'adscriuen per a realitzar una oferta de llocs escolars que responga més adequadament a les necessitats, és procedent modificar les resolucions de 8 març de 2002 (DOGV núm. 4.210, de 14 de març), 15 d'abril de 2002 (DOGV núm. 4.233, de 22 d'abril), 25 de febrer de 2003 (DOGV núm. 4.455, de 7 de març), 29 d'abril de 2003 (DOGV núm. 4.500 de 15 de maig), 28 de novembre de 2003 (DOGV núm. 4.653, de 18 de desembre de 2003) i 9 de març de 2004 (DOGV núm. 4.714, de 17 de març de 2004) per les quals s'adscriuen col·legis d'Educació Primària a instituts i seccions d'Educació Secundària i centres de Primària a Secundària a l'efecte de l'escolarització de l'alumnat d'Educació Secundària Obligatòria.
  
Per tot això, resolc:
  
Modificar els annexos de les resolucions de 8 de març de 2002, 15 d'abril de 2002, 25 de febrer de 2003, 29 d'abril de 2003 i 28 de novembre de 2003 i 9 de març de 2004, per les quals s'adscriuen centres d'Educació Primària a centres d'Educació Secundària a l'efecte d'escolarització de l'alumnat i en els termes que s'indica en l'annex de la present resolució.
  
DISPOSICIONS ADDICIONALS
  
Primera
  
La present resolució s'inscriurà en el Registre de Centres Docents de la Comunitat Valenciana.
  
Segona
  
La Direcció Territorial de Cultura, Educació i Esport, amb anterioritat a l'inici del procés general d'admissió d'alumnes, determinarà en els centres d'Educació Secundària, el nombre de llocs escolars d'Educació Secundària Obligatòria, d'acord amb el nombre de grups que haja establit la Direcció General d'Ensenyament, per a fer efectiva l'escolarització de l'alumnat.
  
DISPOSICIONS FINALS
  
Primera
  
Esta resolució entrarà en vigor l'endemà de la publicació en el Diari Oficial de la Generalitat Valenciana. No obstant això, els seus efectes s'entendran referits a l'inici dels processos d'escolarització del curs 2005/06.
  
Segona
  
Contra la present resolució, que no posa fi a la via administrativa, podrà interposar-se recurs d'alçada davant el conseller de Cultura, Educació i Esport en el termini d'un mes, comptat a partir de l'endemà de la publicació de la Resolució en el Diari Oficial de la Generalitat Valenciana, d'acord amb allò que s'ha establit en els articles 114.1 i 115.1 de la Llei 30/1992, del Règim Jurídic de les Administracions Públiques i del Procediment Administratiu Comú.
  
Tot això sense perjuí que se'n puga exercir qualsevol altre recurs que s'hi estime oportú.